《拟古三首 其一 拟行行重行行》
明代·陆深

悠悠日将远，思君心甚迩。所嗟异居处，同生不同里。

别离既以苦，会合谅以难。逝川期东海，行云恋故山。

自知去日貌，难比旧时颜。出门即远道，两雪纷浩浩。

潦泥缁素衣，安得白日照。矫首念征人，忧伤易终老。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。